CELEX: 62008TN0145
Language: sk
Date: 2008-04-17 00:00:00
Title: Vec T-145/08: Žaloba podaná 17. apríla 2008 – Atlas Transport/ÚHVT – Atlas Air (ATLAS)

21.6.2008   
            
            
               SK
            
            
               Úradný vestník Európskej únie
            
            
               C 158/19
            
         Žaloba podaná 17. apríla 2008 – Atlas Transport/ÚHVT – Atlas Air (ATLAS)
   (Vec T-145/08)
   (2008/C 158/31)
   Jazyk žaloby: nemčina
   Účastníci konania
   
      Žalobkyňa: Atlas Transport GmbH (Düsseldorf, Nemecko) (v zastúpení: U. Hildebrandt, K. Schmidt-Hern a B. Weichhaus, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Atlas Air, Inc. (New York, Spojené štáty americké)
   Návrhy žalobkyne
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 24. januára 2008 (odvolanie R 1023/2007-1),
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „ATLAS“ pre výrobky a služby tried 9, 36 a 39 (ochranná známka Spoločenstva č. 2 970 788).
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: Atlas Air, Inc.
   
      Práva z ochrannej známky účastníka, ktorý sa domáha vyhlásenia neplatnosti: najmä obrazová ochranná známka „ATLASAiR“ zapísaná v štátoch Beneluxu pre výrobky triedy 39 (č. 555 184).
   
      Rozhodnutie výmazového oddelenia: čiastočné vyhlásenie neplatnosti ochrannej známky Spoločenstva pre služby triedy 39.
   
      Rozhodnutie odvolacieho senátu: zamietnutie odvolania žalobkyne ako neprípustné.
   
      Dôvody žaloby: porušenie článku 59 tretej vety nariadenia (ES) č. 40/94 (1), keďže dôvody odvolania boli viazané na konkrétne podmienky a implicitné dôvody neboli považované za dostatočné. Ďalej analogicky porušenie článku 61 nariadenia č. 40/94 v spojení s pravidlom 20 ods. 7 nariadenia (ES) č. 2868/95 (2), keďže konanie pred ÚHVT malo byť obligatórne prerušené.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).
   
      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).